जिला स्तरीय भाषण प्रतियोगिता में एमडी कॉलेज की श्रंखला अव्वल
भास्कर संवाददाता|श्रीगंगानगर
नेहरूयुवाकेेंद्र की ओर से पंचायती धर्मशाला में देश भक्ति एवं राष्ट्र निर्माण विषयक जिला स्तर भाषण प्रतियोगिता आयोजित की गई। एमडी कॉलेज की श्रंखला बिश्नोई विजेता रही। कार्यक्रम के निर्णायक वरिष्ठ अध्यापक राजकीय उच्च माध्यमिक विद्यालय केरा चक के मोहन लाल सहारण श्रीगंगानगर के अरूण शर्मा थे। कार्यक्रम का उद्घाटन उपप्रधान पंचायत समिति सादुलशहर सुरेंद्र जलंधरा अध्यक्ष भाजपा देहात मंडल सादुलशहर कुम्भा राम कांवलिया ने किया। कार्यक्रम की शुरूआत में उपस्थित लोगों ने सादुलशहर में मासूम बच्ची की मौत पर दो मिनिट का मौन रखा तथा इस जघन्य अपराध की भर्त्सना की वहीं युवाओं से आह्वान किया कि वे प्राचीन भारत की सभ्यता संस्कृति का अनुसरण करें ताकि ऐसी घटनाओं की पुनरावृत्ति नहीं हो।
उप प्रधान सुरेन्द्र जलंधरा ने कहा कि वर्ग भेद को मिटा कर बेटी बचाओ बेटी पढ़ाओ अभियान को गति देनी होगी। मोहन लाल कुंभा राम सहित अन्य ने भी विचार व्यक्त किए।
भाषणप्रतियोगिता में एमडी कॉलेज की श्रंखला प्रथम
जिलायुवा समन्वयक तेजिन्द्र सिंह ने बताया कि भाषण प्रतियोगिता में एमडी कॉलेज की श्रंखला बिश्नोई ने प्रथम, गांव 3 बीपीएम ब्लॉक श्रीविजयनगर की सुनिता ने द्वितीय तथा गांव श्योपुरा के रामकरण प्रजापति गांव लालगढ़ की प्रिंयका शर्मा ने संयुक्त रूप से तृतीय स्थान प्राप्त किया। राजा ने बताया कि प्रथम, द्वितीय तृतीय स्थान के प्रतिभागियों को क्रमश: 5000 रूपए, 2000 रुपए संयुक्त रूप से तृतीय स्थान के दो प्रतिभागियों को 500-500 रुपए पुरस्कार के रूप में दिए जाएंगे। प्रथम स्थान पर रही श्रंखला बिश्नोई 2 जनवरी को राज्य स्तरीय भाषण प्रतियोगिता में भाग लेगी।
mai_Deva san_Deva hin_Deva hin_Deva awa_Deva hin_Deva